नयी दिल्ली, 25 अक्टूबर (भाषा) देश की सबसे बड़ी कार निर्माता कंपनी मारुति सुजुकी इंडिया (एमएसआई) का शुद्ध लाभ 30 सितंबर को समाप्त दूसरी तिमाही में 9.8 प्रतिशत गिरकर 2,240.4 करोड़ रुपये रह गया। इससे पिछले वित्त वर्ष की इसी तिमाही में उसका मुनाफा 2,484.3 करोड़ रुपये रहा था। कंपनी ने बयान में कहा कि समीक्षाधीन अवधि में उसकी शुद्ध बिक्री मामूली बढ़कर 21,551.9 करोड़ रुपये रही, जो कि एक साल पहले की जुलाई-अगस्त अवधि में 21,438.1 करोड़ रुपये थी। कंपनी ने जुलाई से सितंबर के दौरान कुल 4,84,848 वाहनों की बिक्री की, इसमें निर्यात किये गये 29,448 वाहन भी